**24**

 **Skrajšani postopek**

Na podlagi 233. člena Zakona o varstvu okolja (Uradni list RS, št. [44/22](https://www.uradni-list.si/glasilo-uradni-list-rs/vsebina/2022-01-0873), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [23/24](https://www.uradni-list.si/glasilo-uradni-list-rs/vsebina/2024-01-0693), [21/25](https://www.uradni-list.si/glasilo-uradni-list-rs/vsebina/2025-01-0757) – ZOPVOOV in [56/25](https://www.uradni-list.si/glasilo-uradni-list-rs/vsebina/2025-01-2264) - PoZ), 3. člena Zakona o gospodarskih javnih službah (Uradni list RS, št. [32/93](https://www.uradni-list.si/glasilo-uradni-list-rs/vsebina/1993-01-1350), [30/98](https://www.uradni-list.si/glasilo-uradni-list-rs/vsebina/1998-01-1224) – ZZLPPO, [127/06](https://www.uradni-list.si/glasilo-uradni-list-rs/vsebina/2006-01-5348) – ZJZP, [38/10](https://www.uradni-list.si/glasilo-uradni-list-rs/vsebina/2010-01-1847) – ZUKN in [57/11](https://www.uradni-list.si/glasilo-uradni-list-rs/vsebina/2011-01-2638) – ORZGJS40) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_ sprejel

**O D L O K**

**o spremembah in dopolnitvah Odloka o izvajanju gospodarskih javnih služb s področja ravnanja s komunalnimi odpadki v Mestni občini Nova Gorica**

1. člen

V Odloku o izvajanju gospodarskih javnih služb s področja ravnanja s komunalnimi odpadki v Mestni občini Nova Gorica (Uradni list RS, št. 157/20 in 90/22) se v 5. členu spremeni 17. točka tako, da se glasi:

»17. Izvirni povzročitelj komunalnih odpadkov (v nadaljevanju: povzročitelj ali povzročitelj odpadkov) je oseba, katere delovanje ali dejavnost povzroča nastajanje odpadkov. Povzročitelj odpadkov je tudi vsaka oseba, ki na območju Občine zgolj odlaga odpadke.«

Za 17. točko se doda 17. a točka, ki se glasi:

»17. a. Uporabnik storitev javne službe (v nadaljevanju: uporabnik ali uporabnik storitev) je povzročitelj, vključen v sistem obveznega ravnanja s komunalnimi odpadki«

2. člen

V 12. členu se v četrtem odstavku besedi »povzročitelja odpadkov« nadomestita z besedo »uporabnika«.

3. člen

V 16. členu se drugi odstavek spremeni tako, da se glasi:

»(2) Praviloma so na posamezni lokaciji ekološkega otoka postavljeni zabojniki za zbiranje ločenih frakcij, in sicer zabojnik za papirno embalažo in papir, mešano embalažo (embalažo iz plastike in kovin) ter za stekleno embalažo, zabojnik za mešane komunalne odpadke, zabojnik za biološke odpadke, lahko pa tudi za odpadna jedilna olja, odpadno električno in elektronsko opremo ter odpadni tekstil.«

4. člen

V 18. členu se v tretjem odstavku beseda »povzročitelje« nadomesti z besedo: »uporabnike«.

5. člen

V 22. členu se v prvem odstavku beseda »povzročitelje« nadomesti z besedo »uporabnike«.

6. člen

V 39. členu se v prvem odstavku za zadnjo alinejo doda nova, 10. alineja, ki se glasi:

»odlaganje odpadkov v zabojnike, ki niso namenjeni tovrstnim odpadkov, i«.

7. člen

Za 48. členom se doda nov, 48. a člen, ki se glasi:

»48. a člen

(osebni podatki)

(1)Občina je dolžna dostaviti izvajalcu zbiranja potrebne podatke o fizičnih uporabnikih za obračun storitev javne službe 4 x letno, in sicer:

* podatke o lastnikih stanovanjskih in drugih objektov;
* podatke o lastnikih oziroma uporabnikih počitniških objektov, praznih stanovanjskih objektov;
* število oseb s stalnim in začasnim bivališčem po naslovu bivanja.

(2)Obveznost sporočanja ažurnih podatkov za obračun storitev je v skladu z določili tega odloka na strani uporabnikov storitev, ki so dolžni obveščati izvajalca o vsaki spremembi podatkov, ki vpliva na obračun storitev javne službe.

(3)Če uporabnik storitev izvajalcu zbiranja ne sporoči potrebnih podatkov v skladu z določili tega odloka, ima izvajalec pravico pridobiti in za obračun storitev ravnanja z odpadki uporabiti podatke iz evidenc, ki jih dostavi Občina.  Za pravilno ugotovitev dejanskega stanja lahko izvajalec določi tudi izvedenca. Stroški v zvezi s pridobivanjem podatkov in stroški izvedeniškega mnenja bremenijo uporabnika.«

8. člen

V 53. členu se v prvem, tretjem in četrtem odstavku beseda »uporabnik« nadomesti z besedo »povzročitelj«.

V prvem odstavku se za 15. alinejo doda nove, 16., 17., 18. in 19. alineja, ki se glasijo:

» - odpadkov ne ločuje skladno z zagotovljenimi storitvami javne službe (prva alineja 38.

 člena),

* ne vzdržuje čistoče na prevzemnih mestih in ekoloških otokih (tretja alineja 38. člena),
* jedilnega olja ne izprazni v namenske posode za jedilno olje oziroma odda v zbirnih centrih (deseta alineja 38. člena),
* odlaga odpadke v zabojnike, ki niso namenjeni tovrstnim odpadkov (10. alineja prvega odstavka 39. člena).«

KONČNA DOLOČBA

9. člen

Ta odlok začne veljati petnajsti dan po objavi v Uradnem listu Republike Slovenije.

|  |  |
| --- | --- |
| Številka: 007-8/2020Nova Gorica, dne  |  |

Samo Turel

 ŽUPAN

Številka: 007-8/2020-8

Nova Gorica, dne 18. septembra 2025

O B R A Z L O Ž I T E V

1. **Razlogi, ki utemeljujejo potrebo po sprejetju Odloka o spremembah in dopolnitvah Odloka o izvajanju gospodarskih javnih služb s področja ravnanja s komunalnimi odpadki v Mestni občini Nova Gorica (v nadaljevanju: odlok):**

Gre za manjše spremembe in dopolnitve odloka z namenom jasnejše določitve in razmejitve predvsem pojma »izvirni povzročitelj« oziroma »povzročitelj« ter pojma »uporabnik«. Odlok ju namreč določa kot isto osebo, v praksi pa prihaja do primerov, ko povzročitelj onesnaženja oziroma nepravilnega, nezakonitega odlaganja ni tudi uporabnik storitev (npr. odpadki odloženi na mestu, ki temu ni namenjeno).

 Poleg navedenega dopolnjujemo določilo o opremljenosti ekoloških otokov ter določila v zvezi s sankcioniranjem določenih nepravilnosti. Ravno tako je potrebno odlok dopolniti glede obveznosti občine za sporočanje podatkov o uporabnikih storitev, ki jih izvajalec javne službe potrebuje za obračun storitev.

1. **Cilji, ki se želijo doseči s sprejemom odloka:**

 Cilj je predvsem omogočiti Medobčinskemu inšpekcijskemu nadzorstvu Medobčinske uprave Mestne občine Nova Gorica, Občine Ajdovščina in Občine Brda lažje ukrepanje v primeru ravnanj, ki so v nasprotju z odlokom.

1. **Pravne podlage in načela, po katerih naj se uredijo razmerja na tem področju:**

- 233. člen Zakona o varstvu okolja (Uradni list RS, št. [44/22](https://www.uradni-list.si/glasilo-uradni-list-rs/vsebina/2022-01-0873), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [23/24](https://www.uradni-list.si/glasilo-uradni-list-rs/vsebina/2024-01-0693), [21/25](https://www.uradni-list.si/glasilo-uradni-list-rs/vsebina/2025-01-0757) – ZOPVOOV in [56/25](https://www.uradni-list.si/glasilo-uradni-list-rs/vsebina/2025-01-2264)),

- 3. in 7. člen Zakona o gospodarskih javnih službah (Uradni list RS, št. [32/93](https://www.uradni-list.si/glasilo-uradni-list-rs/vsebina/1993-01-1350), [30/98](https://www.uradni-list.si/glasilo-uradni-list-rs/vsebina/1998-01-1224) – ZZLPPO, [127/06](https://www.uradni-list.si/glasilo-uradni-list-rs/vsebina/2006-01-5348) – ZJZP, [38/10](https://www.uradni-list.si/glasilo-uradni-list-rs/vsebina/2010-01-1847) – ZUKN in [57/11](https://www.uradni-list.si/glasilo-uradni-list-rs/vsebina/2011-01-2638) – ORZGJS40,

- 19. člena Statuta Mestne občine Nova Gorica (Uradni list RS, št. 13/12, 18/17 in 18/19)

1. **Rešitve in posledice, ki bodo nastale s sprejemom predlaganega odloka:**

Kot je navedeno že pod točko 2, bo sprememba odloka predvsem omogočila lažje ukrepanje v primeru kršitev.

1. **Materialne obveznosti, ki bodo nastale s sprejemom predlaganega odloka:**

Ni predvideno, da bi zaradi sprejema predlaganega odloka nastale dodatne materialne obveznosti.

1. **Druge pomembne okoliščine, glede vprašanj, ki jih ureja predlagani odlok:**

Ker gre v konkretnem predlogu odloka za manj zahtevne spremembe in dopolnitve predlagamo, skladno s prvo alinejo 1. odstavka 70. a člena Poslovnika Mestnega sveta Mestne občine Nova Gorica sprejem odloka po skrajšanem postopku.

**Mestnemu svetu Mestne občine Nova Gorica predlagamo, da predloženi odlok obravnava in sprejme.**

Samo Turel

 ŽUPAN

|  |  |
| --- | --- |
| Pripravila:Martina Remec PečenkoVodja Oddelka za gospodarstvo in gospodarske javne službe |  |
|  |   |